Nú eru aðeins tæpir tveir mánuðir þar til fyrsta Star Wars hliðarsagan , Rogue One : A Star Wars Story , kemur í bíó . Myndarinnar er , eins og flestra Star Wars mynda , beðið með mikilli óþreyju , og lokastiklan úr myndinni var birt í síðustu viku . Þó eru enn að bætast við upplýsingar fyrir áhugasama . Nú er búið að opinbera lengd myndarinnar , þó að framleiðendur myndarinnar , Disney og LucasFilm , hafi ekki staðfest þær upplýsingar enn . Vefsíðan Making Star Wars komst yfir ástralskt viðburðadagatal fyrir kvikmyndasýningar , og þar er sagt að lengd Rogue One sé 133 mínútur ( tvær klukkustundir og 13 mínútur ) . Ef þetta er rétt , þá er myndin fimm mínútum styttri en Star Wars : The Force Awakens sem kom í bíó á síðasta ári , en hún var 138 mínútur að lengd .